**ONF** (հանգըլ՝ 온앤오프, հայտնի է նաև որպես՝ **O**n A**n**d O**f**f), հարավկորեական բոյ բենդ, հիմնադրվել է *WM Entertainment*-ի կողմից` 2017 թվականին Հարավային Կորեայի Սեուլ քաղաքում։ Իր նորամուտը կատարել է 2017 թվականի օգոստոսի 2-ին «ON/OFF» երգով և նույնանուն մինի ալբոմով։ Խումբը կազմված է յոթ անդամից՝ Հյոջին, Իշոն, Ջեյաս, Վայոտ, Էմքեյ, Յու և Լաուն։

Գործունեություն
---------------

### Դեբյուտից առաջ

Նախքան *WM Entertainment*-ին միանալը Միզուգուչի Յուտոն (Յու) եղել է ստաժոր JYP Entertainmentում։ Փաք Մինգյուն (Էմքեյ) Starship Entertainmentում եղել է դասընթացավար։ 2015 թվականին մասնակցել է *No Mercy* շոուին, սակայն հեռացվել է։ Խմբի առաջին շոուքեյսի ժամանակ Կիմ Մինսոկը (Լաուն) ասել է, որ ինքը Big Hit Entertainment-ում մասնակցել է դասընթացների և կարող էր հանդես գալ որպես BTS խմբի անդամ։

Բոլոր մասնակիցները կազմել են *WM Boys* խումբը։ Այդ անունով նրանք Սեուլում *2016 Dream Concert*-ի ժամանակ ելույթ են ունեցել B1A4 խմբի պարողների դերում։

Լի Սինջունը (Ջեյաս), Քիմ Մին Սոկը (Լաուն) և Շին Ջեյոնը (Վայոտ) կատարել են էպիզոդիկ դերեր՝ *B1A4*-ի «The Class» մինի դորամայում։ Լի Չանյունը (Իշոն) և Շին Ջեյոնը (Վայոտ) նկարահանվել են *B1A4*-ի մեկ այլ մինի դորամայում, որը կոչվում է «Feeling»։ Կիմ Հյոջինը (Հյոջին), Լի Չանյունը (Իշոն), Լի Սինջունը (Ջեյաս) և Շին Ջեյոն (Վայոտ) հանդես են եկել «Loss:Time:Life» վեբ դորամայի կորեական տարբերակում որպես պարողներ։

2017 թվականի մայիսի 25-ին անդամները մասնակցել են IDOLCON (아이돌콘)-ին *Original* երգով, որը եղել է նրանց դեբյուտային ալբոմի բոնուսային սինգլը։

### 2017՝ դեբյուտ *ON/OFF*-ի հետ և MIXNINE-ի անդամներ

Խումբն իր «ON/OFF» դեբյուտային սինգլը թողարկել է 2017 թվականի օգոստոսի 2-ին։ Հաջորդ օրը խումբը ելույթ է ունեցել M Countdown-ում։ Նոյեմբերի 5-ին մասնակցություն է ունեցել *MIXNINE* շոուին։ Բոլոր մասնակիցները անցել են լսումների փուլը։ Լի Չանյունը, Շին Ջեյոնը, Լի Սինջունը, Փաք Մինգյունը և Միզուգուչի Յուտոն դուրս մնացին շոուից։ Դեբյուտային խմբում մնացել էին Կիմ Մինսոկը և Կիմ Հյոջինը՝ զբաղեցնելով երկրորդ և յոթերորդ տեղերը։ Սակայն 2018 թվականի մայիսին YG Entertainment-ը պաշտոնապես չեղյալ է հայտարարել ժամանակավոր խմբի նորամուտը։

### 2018՝ երկրորդ *You Complete Me* մինի ալբոմ և ճապոնական դեբյուտ

Ժամանակավորապես «MIXNINE» խմբի դեբյուտը չեղարկելուց հետո՝ *WM Ent.*-ը հայտարարել է, որ խումբը պատրաստվում է վերադառնալ և նոր տեսահոլովակ է նկարահանվում Լոս Անջելեսում։

Հուլիսի 4-ին՝ անոնսի թողարկման ժամանակ, պաշտոնապես հայտարարվել է խմբի ֆան ակումբի անունը՝ *FUSE*։

Հուլիսի 7-ին ONF-ն թողարկել է իր երկրորդ՝ «You Complete Me» մինի ալբոմը։ Ալբոմի առաջխաղացումը տևել է յոթ շաբաթ, որից հետո խումբը մեկնել է Ճապոնիա՝ ճապոնական առաջին «ON/OFF» սինգլի առաջխաղացման համար (թողարկվել է օգոստոսի 1-ին)։

*ONF*-ը Ճապոնիայից վերադարձել է սեպտեմբերին՝ ճապոնական «Complete Japanese ver․» երկրորդ սինգլով։

Շրջագայություններ և համերգներ
-----------------------------

### Համերգներ արտասահմանում

2017 թվականի հոկտեմբերի 14-ին և 15-ին Ռուսաստանի Վլադիվոստոկ քաղաքում, *ТРК «Седанка Сити»*-ում, տեղի է ունեցել կորեական խոհանոցի, մշակույթի և տուրիզմի փառատոն։ Այդ փառատոնի շրջանակներում տեղի է ունեցել համերգ, որտեղ ելույթ է ունեցել նաև *ONF*-ն իր «ON/OFF» ալբոմով, ինչպես նաև ռուսական քավեր խմբեր, ինչպիսիք են՝ *High Jump*, *Sleeping Beast*, *Day Studio*, *CDG*, *Next Day* և *Roar*։

Հուլիսի 31-ին *ONF*-ը Ճապոնիայում իրականացրել է շոուքեյս՝ ճապոնական «ON/OFF» առաջին սինգլի առաջխաղացման շրջանակներում։
Օգոստոսի 3-ին և 5-ին անցկացվել են մինի լայվեր։

Անդամներ
--------

| Բեմական անուն | Հանգըլ | Իրական անուն | Հանգըլ | Ծննդյան ամսաթիվ | Դիրքը խմբում | արյան խումբը |
| --- | --- | --- | --- | --- | --- | --- |
| Հյոջին / Hyojin | 효진 | Կիմ Հյոջին (Kim Hyojin) | 김효진 | 22.04.1994 | ON ենթախմբի գլխավոր, գլխավոր վոկալիստ | O |
| Իշոն / E-tion | 이션 | Լի Չանյուն (Lee Changyoon) | 이창윤 | 24.12.1994 | Առաջատար վոկալիստ | B |
| Ջեյաս / J-Us | 제이어스 | Լի Սինջուն (Lee Seungjoon) | 이승준 | 13.01.1995 | OFF ենթախմբի գլխավոր, առաջատար պարող,
սաբ վոկալիստ, խմբի դեմքը | AB |
| վայոտ / WYATT | 와이엇 | Շին Ջեյոն (Shim Jaeyoung) | 심재영 | 23.01.1995 | Գլխավոր ռեփեր, առաջատար պարող | O |
| Էմքեյ / MK | 엠케이 | Փաք Միգյուն (Park Mikyun) | 박민균 | 16.11.1995 | Առաջատար վոկալիստ, սաբ ռեփեր | AB |
| Յու / U | 유 | Միսուգուչի Յուտո (Mizuguchi Yuto) | みずぐちゆと | 16.03.1999 | Գլխավոր պարող, սաբ վոկալիստ | AB |
| Լաուն / Laun | 라운 | Քիմ Մինսոկ (Kim Minseok) | 김민석 | 12.08.1999 | Գլխավոր պարող, սաբ վոկալիստ, մակնե | AB |

Սկավառակագրություն
------------------

### Մինի ալբոմներ

| Անվանում | Տեղեկություն | Հիթ-շքերթներ
KOR | Վաճառք |
| --- | --- | --- | --- |
| ON/OFF | * Թողարկված՝ 2017 թվականի օգոստոսի 17
* Լեյբլ՝ WN Entertainment, CJ E&M
* Ֆորմատ՝ CD, թվային բաշխում
 | 8 | KOR՝ 11,798+ |
| You Complete Me | * Թողարկված՝ 2018 հուլիսի 7
* Լեյբլ՝ WN Entertainment, CJ E&M
* Ֆորմատ՝ CD, թվային բաշխում
 | 3 | KOR՝ 18,675+ |

### Սինգլներ

| Անվանում | Տարի | Հիթ-շքերթներ
KOR/JAP | Ալբոմ |
| --- | --- | --- | --- |
| «ON/OFF» (Japanese ver.) | 2018 | 20 (Oricon) | ON/OFF |

Ծանոթագրություններ
------------------

1. ↑  «온앤오프 프로필» (կորեերեն). Naver.
2. ↑  «'데뷔' 온앤오프 유 "데뷔 전 JYP 연습생..한국어 위해 삼겹살 알바"» (Korean). Herald Corp. 2017 թ․ օգոստոսի 2. Վերցված է 2017 թ․ օգոստոսի 9-ին.`{{cite news}}`: CS1 սպաս․ չճանաչված լեզու (link)
3. ↑  «온앤오프 라온 "방탄소년단과 데뷔 전 연습, 잘돼서 뿌듯해"» (Korean). OSEN. TV Report. 2017 թ․ օգոստոսի 2. Վերցված է 2017 թ․ օգոստոսի 9-ին.`{{cite news}}`: CS1 սպաս․ չճանաչված լեզու (link)
4. ↑  «Արխիվացված պատճենը». Արխիվացված է օրիգինալից 2018 թ․ հուլիսի 5-ին. Վերցված է 2018 թ․ օգոստոսի 20-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «ONF (խումբ)» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Apple Music · Deezer · Ինստագրամ · Last.fm · Spotify · ՏիկՏոկ · ՅուԹյուբ |
|  |
| Թեմատիկ կայքեր | Allmusic · Discogs · MusicBrainz |

 |